༄༅། །སྐུ་གསུང་ཐུགས་རྟེན་བཞེངས་ཐབས་ས་ཆོག་
ཉེར་བར་བསྡུས་པ་བཞུགས།
འཇིམ་པ་ལ་སྐུ་གཟུགས་སུ་སྒྲུབ་པའི་ཆོ་ག་ནི། ལག་པ་གཉིས་ཀྱི་མཐིལ་ཏུ་ཨ་
ཨ་ལས་བྱུང་བའི་ཟླ་བའི་དཀྱིལ་འཁོར་རེ་རེ་དེའི་སྟེང་དུ་ཧཱུྃ་ཧཱུྃ་ལས་རྡོ་རྗེ་དཀར་པོ་རྩེ་ལྔ་པ་
རེ་རེ། དེ་ཞུ་བ་ལས་ལག་པ་རྡོ་རྗེའི་རང་བཞིན་སོར་མོ་རྣམས་ཀྱང་རྡོ་རྗེ་རྩེ་གཅིག་པའི་རྣམ་
པར་གྱུར། འཇིམ་པ་མི་དམིགས་པའི་སྟོང་པའི་ངང་ལས་ཧཱུཾ་འོད་དུ་ཞུ་བ་ལས་བྱུང་བའི་
རིན་པོ་ཆེའི་ཕུང་པོ་ཆེན་པོར་གྱུར། རང་ཉིད་རྡོར་སེམས་སུ་གསལ་བའི་ཐུགས་ཁ་ནས་
འོད་ཟེར་འཕྲོས་པས། འོག་མིན་ནས་དེ་བཞིན་གཤེགས་པ་ཐམས་ཅད་ཀྱི་ཐུགས་རྒྱུད་
བསྐུལ། སྐུའི་ཆ་ལས་འོད་ཟེར་འཕྲོས། འཇིམ་པ་ལ་ཐིམ་པས་འཇིམ་པ་སངས་རྒྱས་
ཐམས་ཅད་ཀྱི་ཡེ་ཤེས་ཀྱི་རང་བཞིན་དུ་གྱུར། ཨོཾ་བཛྲ་ས་ཏྭ་ཧྰུྃ ཉེར་གཅིག་བཟླས། ཞེས་ཕྱག་
གཉིས་ཀྱི་བར་དུ་འཇིམ་པ་བཅུག་ནས་གདབ་པའོ། །དེ་རྗེས་སྐུ་འདེབས་པའི་དུས་སུ། ཨཱོྃ་
དྷརྨ་དྷར་དུ་གརྦྷེ་སྭཱ་ཧཱ། ཞེས་པས་ཆོས་སྐུའི་ངང་ནས་གཟུགས་ཀྱི་སྐུར་བཞེངས་པ་དང་། ཡེ་
དྷརྨཱས་རབ་ཏུ་གནས་ཤིང་། སུ་པྲ་ཏིཥ་ཋས་བརྟན་པར་བཞུགས་པའོ། །ས་ཆོག་སོགས་འདི་
དག་རིམ་པ་འདི་ནི་དཀྱིལ་འཁོར་ཆེན་པོ་བཀོད་པའི་རྒྱུད་ནས་ཇི་ལྟར་འབྱུང་བ་བཞིན་ནོ། །
གསང་སྔགས་སྔ་འགྱུར་ལས། སྔགས་ཀྱི་སྒོ་ནས་རབ་ཏུ་གནས་པ་ནི། ཡེ་དྷརྨཱ་ཉེར་གཅིག་བརྗོད་ནས་མེ་ཏོག་འཐོར་བ་
ཆོས་སྐུའི་རབ་གནས། ཨཱོྃ་སརྦ་བིད་སྭཱ་ཧཱ། ཉེར་གཅིག་ལོངས་སྐུའི་རབ་གནས། ཨོཾ་ཨཱཿཧཱུྃ་ཉེར་གཅིག་སྤྲུལ་སྐུའི་
103

གངས་ཅན་རིག་བཅུད་ལས།
འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
རབ་གནས། རྟེན་དང་དབྱེར་མེད་དུ་མཉམ་པར་འཇོག་པ་ངོ་བོ་ཉིད་སྐུའི་རབ་གནས་ལགས་དུས། འདི་ཁོ་ན་ལྟར་སྣང་བ་
དང་། གསུང་རབ་བཞེངས་པའི་ཚེ་ཡིག་མཁན་ལ་རབ་ཏུ་གནས་པ་བྱ་ཚུལ་ནི། ཨོཾ་ཨཱཿབི་ག་ནན་ཏ་ཀྲི་ད་ཧཱུྃ། ཞེས་
བགེགས་བསྐྲད་ནས། སྭ་བྷ་ཝས་སྟོང་པར་སྦྱངས་ལ།
སྟོང་པའི་ངང་ལས་པདྨ་དང་ཟླ་བའི་སྟེང་
དུ་ཧྲི་ལས་པདྨ་ཧྲཱིཿམཚན་པ་དེ་ཡོངས་སུ་གྱུར་པ་ལས། འོད་དཔག་མེད་དམར་པོ་ཞལ་
གཅིག་ཕྱག་གཉིས་ཏིང་ངེ་འཛིན་གྱི་ཕྱག་རྒྱ་ཅན། རིན་པོ་ཆེའི་བརྒྱན་དང་དར་སྣ་ཚོགས་ཀྱི་
ན་བཟའ་ཅན། ཞབས་རྡོ་རྗེའི་སྐྱིལ་མོ་ཀྲུང་གིས་བཞུགས་པ། དེའི་སྤྱི་བོར་ཨོཾ། མགྲིན་པར་
ཨཱཿ ཐུགས་ཁར་ཧཱུཾ།ཧཱུཾ་ལས་འོད་ཟེར་འཕྲོས་པས་རང་བཞིན་གྱི་གནས་ནས་བསྒོམས་པ་
དང་འདྲ་བའི་ཡེ་ཤེས་པ་སྤྱན་དྲངས། ཛཿཧཱུྃ་བཾ་ཧོས་གཉིས་སུ་མེད་པར་གྱུར། སླར་ཡང་
ཐུགས་ཀའི་ཧཱུྃ་ལས་འོད་ཟེར་འཕྲོས་པས་དབང་གི་ལྷ་རྣམས་སྤྱན་དྲངས། དེ་རྣམས་ཀྱི་
བདུད་རྩིའི་བུམ་པས། ཨཱོྃ་སརྦ་ཏ་ཐ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲཱི་ཧཱུཾ། ཞེས་གསུང་ཞིང་
དབང་བསྐུར་བས་དྲི་མ་དག་ཆུའི་ལྷག་མ་སྤྱི་བོ་ནས་འཁྱིལ་བས་མི་བསྐྱོད་པས་དབུ་བརྒྱན་
པར་གྱུར། སླར་ཡང་ཆུ་གཉིས་རོལ་མོས་མཆོད་པས་བསྟོད། དེའི་ལག་མཐིལ་གཉིས་སུ་ཨཱཿལས་ཟླ་
བའི་དཀྱིལ་འཁོར་གྱི་སྟེང་དུ་དང་པོའི་རྡོ་རྗེ་རྩེ་ལྔ་པ་དེའི་འོད་ཟེར་གྱིས་སོར་མོ་རྣམས་ཀྱང་
རྡོ་རྗེ་རྩེ་གཅིག་པའི་རང་བཞིན་ཅན་དུ་གྱུར། སྟོང་པའི་ངང་ལས་ཤོག་བུ་རྣམས་ཡི་གེ་དྷི་རུ་
གྱུར། དེའི་འོད་ཟེར་གྱི་གསུང་རྡོ་རྗེའི་ཚོགས་རྣམས་ཡི་གེའི་རྣམ་པར་སྤྱན་དྲངས། ཤོག་བུ་
ལ་ཐིམ་པར་དམིགས་ལ་དབྱངས་དང་གསལ་བྱེད་ཅི་མང་བཟླས་པའི་མཐར། ཨོཾ་ཨཱཿམི་རཱ་
བྷ་ཤྲཱི་སྭཱ་ཧཱ། ཞེས་མང་དུ་བཟླས་ཤིང་། སྨྱུ་གུ་ཤེས་རབ་ཡེ་ཤེས་ཀྱི་བདག་ཉིད། སྣག་ཚ་རྡོ་རྗེའི་རྡུལ་
ཕྲ་རབ་ཡོངས་སུ་གྱུར་པའི་ཡེ་ཤེས་ཀྱི་བདུད་རྩིར་གྱུར་པར་བསམ་ལ། ཨོཾ་དྷཱིཿཤྲུ་ཏི་སྨྲི་ཏི་བི་
ཛ་ཡ་སརྦ་ཨ་ཛྙཱ་ན་པ་དྷཱ་ལ་ཨ་པ་ཧཱ་རི་ཎི་ཧྲཱི་སྭཱ་ཧཱཧྭ། ཞེས་སྨྱུ་གུ་སྣག་ཚ་ཆེ་སྔགས་ལ་ཡི་གེ་
བརྒྱ་པ་བརྗོད་ལ་བརྟན་པར་བྱས་ཤིས་པ་བརྗོད་མེ་ཏོག་གཏོར་བའོ། །
ཐུགས་བརྟེན་ས་ཚ་བཞེངས་པ་ནི། འཇིམ་པ་བྱིན་གྱིས་བརླབས་པ་ནི། འཇིམ་
104

པོད་དང་པོ་ཆོག་སྒྲིག་གི་སྐོར།
པ་མི་དམིགས་པའི་ངང་ལས་པདྨ་དང་ཟླ་བའི་སྟེང་དུ་འཇིམ་པ་རྣམས་ཧཱུཾ་ལས་བྱུང་བའི་
རིན་པོ་ཆེའི་ཕུང་པོ་ཆེན་པོར་གྱུར། རང་ཉིད་རྣམ་པར་སྣང་མཛད་དུ་གསལ་བའི་ཐུགས་
ཀའི་ས་བོན་གྱི་འོད་ཟེར་གྱིས། ཕྱོགས་བཅུའི་སངས་རྒྱས་ཐམས་ཅད་ཀྱི་ཐུགས་རྒྱུད་
བསྐུལ། སྐུའི་ཆ་ལས་བདུད་རྩིའི་རྒྱུན་བྱུང༌། འཇིམ་པ་ལ་ཐིམ་པས་འཇིམ་པ་སངས་རྒྱས་
ཐམས་ཅད་ཡེ་ཤེས་ཀྱི་ངོ་བོར་གྱུར། ཨཱོྃ་ན་མོ་བྷ་ག་ཝ་ཏེ། བཻ་རོ་ཙ་ན། པྲ་བྷ་ར་ཙ་ཡ། ཏ་ཐཱ་
ག་ཏ་ཡ། ཨར་ཧ་ཏེ། སཾ་མྱག་སཾ་བུདྡྷ་ཡ། ཏདྱཐཱ། ཨོཾ་པུཀྵ་མེ་པུཀྵ་མེ། སཾ་མ་སཾ་མེ། ཤེནྟེ་
ཤེནྟེ། དན་ཏེ་དན་ཏེ། ས་མ་རཱོ་བྷི། ཨ་ན་ལཾ་བྷེ། ར་རཾ་བྷེ། ཡ་ཤོ་ཝ་ཏི། མཧཱ་དེ་ཛོ། ནི་ར་
ཀུ་ལེ། ནི་ར་བྷ་ནེ། སརྦ་བུདྡྷ་ཨདྡྷིཥ་ཋ་ན། ཨདྡྷིཥ་ཋ་ཏེ་སྭཱ་ཧཱ། འཇིམ་པ་སངས་རྒྱས་ཐམས་
ཅད་ཀྱི་རང་བཞིན་དུ་གྱུར། ས་གཅོད་པའི་དུས་སུ། ཨོཾ་སུ་རེ་སྭཱ་ཧཱ། མེ་ཏོག་འཇུག་ཅིང་། བྷི་འབིའི་
དུས། ཨཱོྃ་བཛྲ་ཨུ་བྷ་ཝ་སྭཱ་ཧཱ། འབྲུ་མར་བྱུག་པའི་དུས་སུ། ཨོཾ་ཨཱཿར་ཛེ་བྷི་ར་ཛེ་སྭཱ་ཧཱ། སྐུ་པར་དུ་འཇུག་
པའི་དུས་སུ། ཨོཾ་དྷརྨ་དྷ་དུ་གརྦྷེ་སྭཱ་ཧཱ། བརྡུང་དུས་སུ། ཨཱོྃ་བཛྲ་མུ་ཏ་ཀ་ར་ཨ་ཀོ་ཏྲ་ཡ་སྭཱ་ཧཱ། ནར་ནས་
སྤྱན་འདྲེན་དུས་སུ། ཨཱོྃ་དྷརྨ་དྷ་ར་ཏེ་སྭཱ་ཧཱ། གདན་ལ་བཞུགས་དུས་སུ། ཨོཾ་སུ་པྲ་ཏིཥ་ཋ་བཛྲཡེ་སྭཱ་ཧཱ། སྐུ་
གསུམ་གྱི་རབ་གནས་གོང་ལྟར་བྱས་རྗེས། ཇི་སྲིད་མེ་དང་ཆུ་དང་ནི། །རླུང་གི་བསྐལ་པའི་བསྐལ་
བར་དུ། །སེམས་ཅན་ཀུན་གྱི་དོན་བྱེད་དུ། །དེ་སྲིད་དུ་ནི་བརྟན་པར་བཞུགས། །མགོན་པོ་
བསྐལ་བ་ཇི་བཞིན་དུ། །སྣ་ཚོགས་གཟུགས་ནི་བཟུང་ནས་ཀྱང༌། །ཕྱོགས་བཅུ་འཇིག་རྟེན་
ཁམས་རྣམས་སུ། །དེར་ནི་འགྲོ་དོན་ཀུན་གྲུབ་མཛོད། །དེ་རྗེས་ཤིས་པ་བརྗོད། བསྔོ་བ་སྨོན་ལམ་གྱི་
རྒྱས་འདེབས་པའོ། །
105

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།